Esther Sapena exigeix a la Conselleria d'Educació un nou col·legi per a Gandia
19 setembre 2024

## Esther Sapena exigeix a la Conselleria d'Educació un nou col·legi per a Gandia19 setembre 2024Última actualització: 19 setembre 2024

![](../gestion/img/e27fcc0ba84afa2d9d42718c014e45e94e286bcf8dc1731b118fe3a02374d2ce.JPG)  
  

La **regidora d'Educació, Esther Sapena**, va convocar ahir dimecres amb caràcter extraordinari el **Consell Municipal Escolar**, que ella presideix i que integra representants dels centres educatius públics i concertats de Gandia, sindicats, AMPES, associacions veïnals, grups polítics i Consellleria d’Educació (no hi va assistir ahir), _«per tal de buscar possibles solucions a la situació dels 86 xiquets de tots els nivells de primària que que a hores d’ara no tenen plaça en cap centre educatiu, i poder traslladar-les a conselleria, que és qui té les competències en escolarització i l’obligació legal de garantir una plaça educativa per a tots els xiquets i xiquetes que la sol·liciten»_.

Sapena ha informat que, amb xifres d’aquest divendres mateix, de les **487 sol·licituds de matriculació escolar fora de termini**, 280 corresponen a infantil i primària; 159 tenen vacant; 12 esperant a que se’ls oferisca plaça (acaben d’arribar aquesta setmana); 23 sol·licituds de petició de canvi i 86 no caben als centres de la ciutat.

A hores d’ara, **s’ha demanat l’obertura d’aula en 1r, 4t i 6é. Però caldrà obrir-ne una altra de 2n, 3r i 5é. Un centre complet**. _“Per això, vaig obtindre el suport del consell escolar a l’hora de sol·licitar a la Conselleria que agilitze tot el possible l’obertura de les aules necessàries per poder escolaritzar amb el personal i els recursos necessaris que atenguen correctament l’alumnat de les mateixes. I, amb previsió suficient, l’obertura d’un nou centre d’infantil i primària per al proper curs, per tal de garantir les vacants necessàries per a tots els xiquets i xiquetes de la nostra ciutat en el procés ordinari de matriculació. L’Ajuntament té espais suficients a la ciutat per habilitar aules provisionals, però ha de ser en paral·lel a la construcció d’un nou col·legi”_.

Finalment, es va acordar fer arribar a la Conselleria d’Educació aquestes peticions i demanar una reunió formal de la regidora amb el conseller i el director territorial de planificació.

[Twittear](https://twitter.com/share)